|  |
| --- |
| **Eurofighter Typhoon** |
|  |
| Eurofighter Typhoon 2010 m. |
|  |
| Tipas | universalusis kovos lėktuvas |
| Gamintojas | Eurofighter GmbH |
| Kūrėjas | Eurofighter GmbH |
| Pirmas skrydis | 1994 m. kovo 27 d. |
| Pradėtas naudoti | 2003 m. rugpjūčio 4 d. |
| Būsena | naudojamas |
| Pagrindiniai naudotojai | JK, Vokietija, Italija, Ispanija ir kt. |
| Pagaminta vnt. | 571 (2020 m.) |
| Vieneto kaina | nuo 90 iki 125 mln. svarų sterlingų |

**Eurofighter Typhoon** – XX a. pabaigoje Europos šalių konsorciumo sukurtas dvimotoris universalusis kovos lėktuvas. 

Konstrukciškai lėktuvas yra žemasparnis monoplanas, sukurtas pagal „delta sparno" (t. y. be galinių horizontalių stabilizatorių) ir „anties" (t. y. su priekiniais nedideliais stabilizatoriais) aerodinamines schemas. Tokia konstrukcija užtikrina geresnes manevrines charakteristikas, tačiau daro lėktuvą aerodinamiškai nestabiliu. Dėl šios priežasties lėktuvas yra valdomas per skrydžio kompiuterius.

Pradėtas kurti 1983 m. Pradžioje lėktuvą kūrė trijų organizacijų BAE Systems, Airbus Group ir Alenia Aermacchi konsorciumas. 1986 m. buvo sukurta Eurofighter GmbH kompanija, kuri rūpinosi tolimesniu lėktuvo gaminimu. 

1988 m. keturių įmonių - „MTU Aero Engines", „Rolls-Royce", „Avio", „ITP" - konsorciumas pradėjo projektuoti variklius „EJ200". Planerio bandymai pradėįti 1991 m. Pirmąjį skrydį lėktuvas atliko 1994 m. kovo 27 d. (pilotas bandytojas - DASA vyr. pilotas Peter Weger). 1998 m. buvo pasirašyta pirmoji sutartis dėl serijinės gamybos, o lėktuvas oficialiai gavo pavadinimą "Typhoon".

Pagrindinė ginkuotė - raketos (oras-oras: „ASRAAM", „IRIS-T", „AIM-9 Sidewinder", „AIM-120" „AMRAAM", „MBDA Meteor"; oras-žemė - „Taurus KEPD 350", „Storm Shadow", „Brimstone II", priešlaivinės „Marte ER") ir valdomos bombos - „Paveway II (GBU-10)" 2000 svarų bomba, „Paveway II (GBU-16)" 1 000 svarų bomba, „Paveway II (GBU-48)" 1 000 svarų bomba, „Paveway IV", "Joint Direct Attack Munition (GBU-54)"). Antrinė ginkluotė - 27 mm kalibro aviacinė patranka „Mauser BK-27".

Pirmieji lėktuvai pradėti naudoti 2003 m. rugpjūčio 4 d. Operatoriai - Jungtinės Karaystės, Ispanijos, Italijos Kataro, Kuveito, Omano Saudo Arabijos ir Vokietijos karinės oro pajėgos. 

2020 m. buvo pagamintas 571 toks lėktuvas. 2020 m. buvo žinoma apie pateiktus 681 ižsakymą.

Lėktuvai gaminti keturiomis serijomis (pranc. "Tranche). 2020 m. pabaigoje įvairūs užsakovai buvo užsisakę ir įsigiję skirtingų serijų lėktuvus:

Gamybos statistika ir 2020 m. žinomi gamybos planai|  | Austrijos vėliava Austrija | Ispanijos vėliava Ispanija | Italijos vėliava Italija | Jungtinės Karalystės vėliava Jungtinė Karalystė | Kataro vėliava Kataras | Kuveito vėliava Kuveitas | Omano vėliava Omanas | Saudo Arabijos vėliava Saudo Arabija | Vokietijos vėliava Vokietija | Viso |
| --- | --- | --- | --- | --- | --- | --- | --- | --- | --- | --- |
| Tranche 1 | 15 | 19 | 28 | 53 | 0 | 0 | 0 | 0 | 33 | 148 |
| Tranche 2 | 0 | 34 | 47 | 67 | 0 | 0 | 0 | 48 | 79 | 275 |
| Tranche 3A | 0 | 20 | 21 | 40 | 24 | 28 | 12 | 24 | 31 | 200 |
| Tranche 4 | 0 | 20 | 0 | 0 | 0 | 0 | 0 | 0 | 38 | 58 |
| Viso | 15 | 93 | 96 | 160 | 24 | 28 | 12 | 72 | 181 | 681 |

Pirmą kartą kariniuos veiksmuose šie lėktuvai dalyvavo Libijos pilietinio karo 2011 m. metu, Europos šalių karinių oro pajėgos vykdytuose antskrydžiuose.

Nuo 2009 m. šie lėktuvus naudojami Baltijos oro policijos misijose.

Šaltiniai
---------

|  |  |
| --- | --- |
|  | **Vikiteka: Eurofighter Typhoon** – vaizdinė ir garsinė medžiaga  |

1. ↑  Management of the Typhoon Project
2. ↑  Italy receives final Eurofighter, closing core nation programme of record
3. ↑  Hoyle, Craig. "UK to receive first Tranche 2 Eurofighter Typhoons." *Flightglobal.com,* 21 October 2008.
4. ↑  ""Production for the United Kingdom" // targetlock.org.uk". 28 April 2015

Išnašos
-------